Pasaulio pabaigos laikrodis

Pasaulio pabaigos laikrodis () – simboliškas laikrodis, rodantis rizikos lygį įvykti žmonijos susinaikinimui ir pasaulio pabaigai. Šį laikrodį 1947 m. sukūrė mokslininkų atomininkų biuletenio „Bulletin of the Atomic Scientists“ mokslininkai. Atsižvelgiant į pasaulio įvykius jis keičiamas kiekvienų metų pradžioje.

Laikrodis yra metafora, o ne prognozė, rodanti grėsmes žmonijai dėl nekontroliuojamos mokslo ir technologijų pažangos. Pagrindiniai žmonijos pavojai pagal šį simbolį yra branduolinis susinaikinimas, klimato kaita ir dirbtinis intelektas. Biuletenio mokslininkai kasmet stebi įvairių mokslų ir technologijų išradimus ir vertina jų pavojų žmonijos egzistavimui.

1947 m. laikrodis buvo nustaytas 7 minutėms iki vidurnakčio. Nuo to laiko jis buvo 8 kartus atsuktas atgal ir 18 kartų į priekį. Toliausiai nuo vidurnakčio laikas buvo nustatytas 17 minučių 1991 m., o artimiausias – 89 sekundės, nustatytas 2025 m. sausį.Doomsday Clock moved closest ever to destruction Pasaulio pabaigos laikrodžio rodyklės dar sekunde priartėjo prie vidurnakčio

Pasal JAV nacionalinio „National Public Radio“ radijo blogą „The Two-Way“, Pasaulio pabaigos laikrodis tapo visuotinai vertinamas ir suprantamas simbolis. Atomininkų biuletenio duomenimis, „Pasaulio pabaigos laikrodis“ kasdien pritraukia daugiau lankytojų į biuletenio svetainę nei bet kuri kita svetainės vieta.What The Doomsday Clock Doesn’t Tell Us

2025 m. sausio 28 d. Pasaulio pabaigos laikrodis pasuktas 89 s iki vidurnakčio. Tai padaryta dėl besitęsiančios Rusijos invazijos į Ukrainą ir Artimųjų Rytų krizės, didėjančio branduolinių ginklų platinimo, klimato kaitos poveikio, biologinės grėsmės ir tobulėjančių technologijų.Pasaulio pabaigos laikrodžio rodyklės dar sekunde priartėjo prie vidurnakčio

2026 m. sausio 27 d. laikrodis dar kartą priartėjo prie vidurnakčio – iki 85 s. Tai arčiausiai vidurnakčio priartėjusi laikrodžio rodyklė per visą jo istoriją.PRESS RELEASE: It is 85 seconds to midnight

 Nuorodos 
 Oficiali projekto svetainė

 Šaltiniai 

Kategorija:Laikrodžiai
Kategorija:Eschatologija
Kategorija:Branduoliniai ginklai